wickkiey/tamil-wikipedia-markdown huggingface dataset:
# தயோ அசைல் குளோரைடு

**தயோ அசைல் குளோரைடு** *(Tthioacyl chloride)* என்பது RC(S)Cl என்ற பொது மூலக்கூற்று வாய்ப்பாட்டால் குறிக்கப்படும் ஒரு வேதி வினைக்குழுவாகும். இவ்வாய்ப்பாட்டில் உள்ள R என்பது ஒரு கரிம பதிலி ஆகும். தயோ அசைல் குளோரைடுகள் அமிலக் குளோரைடுகளை ஒத்த சேர்மங்களாகும். ஆனால் அரிதானவை மற்றும் வலு குறைந்தவையாகும். தயோ அசைல் குளோரைடு வகையில் நன்கு ஆராயப்பட்ட சேர்மம் தயோபென்சாயில் குளோரைடு ஆகும். இது செவ்வூதா நிறத்தில் ஓர் எண்ணெய் போல காணப்படுகிறது. டைதயோபென்சாயிக் அமிலத்தை குளோரின் மற்றும் தயோனைல் குளோரைடு ஆகியவற்றைச் சேர்த்து குளோரினேற்றம் செய்வதன் மூலம் தயோபென்சாயில் குளோரைடு தயாரிக்கப்படுகிறது. பாசுகீனை குளோரினேற்றும் முகவராகப் பயன்படுத்தி இச்சேர்மத்தை தயாரிப்பது நவீன தயாரிப்பு முறையாகக் கருதப்படுகிறது.. இத்தயாரிப்பு முறையில் கார்பனைல் சல்பைடு உடன் விளைபொருளாக உருவாகிறது.  

:PhCS<sub>2</sub>H + COCl<sub>2</sub> → PhC(S)Cl + HCl + COS  

எலக்ட்ரானை வெளியிடும் பொருட்களாக இச்சேர்மங்கள் அதிக நிலைப்புத்தன்மை கொண்டவையாக உள்ளன.
# புரோப்பேனாயில் குளோரைடு



**புரோப்பேனாயில் குளோரைடு** *(Propanoyl chloride)* என்பது C<sub>3</sub>H<sub>5</sub>ClO என்ற மூலக்கூற்று வாய்ப்பாட்டால் குறிக்கப்படும் ஓர் அசைல் குளோரைடு வகைச் சேர்மமாகும். மூன்று கார்பன் கொண்ட சங்கிலியால் இச்சேர்மம் ஆக்கப்பட்டுள்ளது . அசைல் குளோரைடுகளுக்கு அடையாளமாகக் குறிக்கப்படும் அத்தனை வினைகளிலும் இது ஈடுபடுகிறது .  

நிறமற்றதாகவும் எளிதில் ஆவியாகக் கூடியதாகவும் அரிப்புத் தன்மை கொண்ட ஒரு நீர்மமாகவும் இச்சேர்மம் கருதப்படுகிறது.
# பென்டேனாயில் குளோரைடு

**பென்டேனாயில் குளோரைடு** *(Pentanoyl chloride)* என்பது C5H9ClO என்ற மூலக்கூற்று வாய்ப்பாட்டால் குறிக்கப்படும் ஓர் அசைல் குளோரைடு வகைச் சேர்மமாகும். ஐந்து கார்பன் கொண்ட சங்கிலியால் இச்சேர்மம் ஆக்கப்பட்டுள்ளது அசைல் குளோரைடுகளுக்கு அடையாளமாகக் குறிக்கப்படும் அத்தனை வினைகளிலும் இது ஈடுபடுகிறது.  
நிறமற்றதாகவும் எளிதில் ஆவியாகக் கூடியதாகவும் அரிப்புத் தன்மை கொண்ட ஒரு நீர்மமாகவும் இச்சேர்மம் கருதப்படுகிறது .
# 3,5-டைநைட்ரோபென்சாயில் குளோரைடு



**3,5-டைநைட்ரோபென்சாயில் குளோரைடு** *(3,5-Dinitrobenzoyl chloride )* என்பது C<sub>7</sub>H<sub>3</sub>ClN<sub>2</sub>O<sub>5</sub> என்ற மூலக்கூற்று வாய்ப்பாட்டால் குறிக்கப்படும் ஓர் அசைல் குளோரைடு வகைச் சேர்மமாகும். ஏழு கார்பன் கொண்ட சங்கிலியால் இச்சேர்மம் ஆக்கப்பட்டுள்ளது. 3,5-டைநைட்ரோபென்சாயில் குளோரைடின் சிஏஎசு எண் 99-33-2, 230,56 கி.மோல் <sup>−1</sup>) என்ற எண்ணால் இது அடையாளப்படுத்தப்படுகிறது. இதன் உருகுநிலை 68-69 பாகை செல்சியசு வெப்பநிலையாகும் . வழிப்பெறுதிகளாக உருவாகும் கரிமச் சேர்மங்களை பகுப்பாய்வு செய்வதற்கு பிரதானமாக 3,5-டைநைட்ரோபென்சாயில் குளோரைடு பயன்படுத்தப்படுகிறது .
# எக்சேனாயில் குளோரைடு



**எக்சேனாயில் குளோரைடு** *(Hexanoyl chloride )* என்பது C<sub>6</sub>H<sub>11</sub>ClO என்ற மூலக்கூற்று வாய்ப்பாட்டால் குறிக்கப்படும் ஓர் அசைல் குளோரைடு வகைச் சேர்மமாகும். ஆறு கார்பன் கொண்ட நேர்சங்கிலி கட்டமைப்பால் இச்சேர்மம் ஆக்கப்பட்டுள்ளது. கரிமத் தொகுப்பு வினைகளில் எப்டேனாயில் குளோரைடு வினையாக்கியாகப் பயன்படுத்தப்படுகிறது .
# மேலோனைல் குளோரைடு



**மேலோனைல் குளோரைடு** *(Malonyl chloride)* என்பது CH<sub>2</sub>(COCl)<sub>2</sub> என்ற மூலக்கூற்று வாய்ப்பாட்டால் குறிக்கப்படும் ஓர் அசைல் குளோரைடு வகைச் சேர்மமாகும். மேலோனிக் அமிலத்தினுடைய அசைல்குளோரைடு வழிப்பெறுதியாகவும் ஓர் எளிய மூன்று கார்பன் ஈரமிலகுளோரைடாகவும் மேலோனைல் குளோரைடு கருதப்படுகிறது. நிறமற்ற நீர்மமாக காணப்படும் இச்சேர்மத்தின் மாதிரிகள் அவற்றில் கலந்துள்ள மாசுக்களால் அடர் நிறத்தைப் பெறுகின்றன. அறை வெப்பநிலையில் சில நாட்களுக்குப் பின்னர் இது சிதைவடைந்து தரங்குறைகிறது. கரிமத் தொகுப்பு வினைகளில் ஒரு வினையாக்கியாகவும் மேலோனைல் குளோரைடைப் பயன்படுத்துகிறார்கள் .  

## தயாரிப்பும் வினைகளும்

மேலோனிக் அமிலத்துடன் தயோனைல் குளோரைடைச் சேர்த்து மேலோனைல் குளோரைடு தயாரிக்கப்படுகிறது . இருசெயல் சேர்மமான இதை எண்ணற்ற பல வளையச் சேர்மங்களை ஈரசைலேற்றம் மூலம் உருவாக்க பயன்படுத்துகிறார்கள். அணுக்கருகவராத காரத்தின் முன்னிலையில் மேலோனைல் குளோரைடைச் சூடாக்கும்போது கீட்டின் வழிப்பெறுதியான O=C=C(H)COCl தோன்றுகிறது.
# மெத்தக்ரைலோயில் குளோரைடு



**மெத்தக்ரைலோயில் குளோரைடு** *(Methacryloyl chloride)* என்பது C<sub>4</sub>H<sub>5</sub>C<sub>lO</sub> என்ற மூலக்கூற்று வாய்ப்பாட்டால் குறிக்கப்படும் ஓர் அசைல் குளோரைடு வகைச் சேர்மமாகும். மெத்தக்ரைலிக் அமிலத்தின் அமிலக் குளோரைடு மெத்தக்ரைலோயில் குளோரைடு என்க் கருதப்படுகிறது. பலபடிகளை பேரளவில் தயாரிப்பதற்கு மெத்தக்ரைலோயில் குளோரைடு பயன்படுகிறது.  

## இதையும் காண்க
- அக்ரைலோயில் குளோரைடு
# டைகுளோரோ அசிட்டைல் குளோரைடு



**டைகுளோரோ அசிட்டைல் குளோரைடு** *(Dichloroacetyl chloride)* என்பது CHCl<sub>2</sub>COCl என்ற மூலக்கூற்று வாய்ப்பாட்டால் குறிக்கப்படும் ஓர் அசைல் குளோரைடு வகைச் சேர்மமாகும். டைகுளோரோ அசிட்டிக் அமிலத்தினுடைய அசைல் குளோரைடு டைகுளோரோ அசிட்டைல் குளோரைடு எனக் கருதப்படுகிறது . நிறமற்ற நீர்மமான இச்சேர்மத்தை அசைலேற்ற வினைகளில் பயன்படுத்துகிறார்கள் .  

## தயாரிப்பு

குறிப்பிடத்தக்க சில அமிலக் குளோரைடுகளைப் போல அல்லாமல் டைகுளோரோ அசிட்டைல் குளோரைடு அமிலங்களில் இருந்து தயாரிக்கப்படுவதில்லை. 1,1,2-டிரைகுளோரோயீத்தேனை ஆக்சிசனேற்றுதல், பென்டாகுளோரோயீத்தேனை நீராற்பகுத்தல், குளோரோஃபார்மை கார்பாக்சிலேற்றம் செய்தல் போன்ற தொழிற்துறை முறை தயாரிப்பு வழிமுறைகளும் டைகுளோரோ அசிட்டைல் குளோரைடு தயாரிக்கப் பயன்படுகின்றன :.  

:CHCl<sub>2</sub>CH<sub>2</sub>Cl + O<sub>2</sub> → CHCl<sub>2</sub>COCl + H<sub>2</sub>O  
:CHCl<sub>2</sub>CCl<sub>3</sub> + H<sub>2</sub>O → CHCl<sub>2</sub>COCl + 2 HCl  
:CHCl<sub>3</sub> + CO<sub>2</sub> → CHCl<sub>2</sub>COCl + 1/2 O<sub>2</sub>  

## பயன்கள்

டைகுளோரோ அசிட்டைல் குளோரைடை நீராற்பகுப்புக்கு உட்படுத்தினால் டைகுளோரோ அசிட்டிக் அமிலம் உருவாகிறது. குளோராம்பெனிக்கால் உள்ளிட்ட நுண்ணுயிர் கொல்லிகள் தயாரிப்பதற்கு உதவும் முன்னோடிகளில் இதுவும் ஒன்றாகும்.
# புரோமோடைபுளோரோ அசிட்டைல் குளோரைடு



**புரோமோடைபுளோரோ அசிட்டைல் குளோரைடு** *(Bromodifluoroacetyl chloride)* என்பது BrCF<sub>2</sub>COCl என்ற மூலக்கூற்று வாய்ப்பாட்டால் குறிக்கப்படும் ஓர் அசைல் குளோரைடு வகைச் சேர்மமாகும். உயிரியல் வினைத்திறன் மிக்க α,α-டைபுளோரோ-γ-லாக்டாம்கள் தயாரிப்பதற்குத் தேவையான தொடக்கப் பொருளாகவும் டிரைபுளோரோமெத்திலேற்றமடைந்த சி-நியூக்ளியோசைடுகள் தயாரிப்பிலும் இது பயன்படுகிறது .  

## இவற்றையும் காண்க
- அசிட்டைல் குளோரைடு
- முப்புளோரோ அசிட்டிக் அமிலம்
# சமஸ்கான் பள்ளிவாசல்



**சமஸ்கான் பள்ளிவாசல்** என்பது பெரம்பலூர் மாவட்டம் வல்லாபுரம் என்னும் ஊரில் அமைந்திருக்கும் ஒரு பழமையான பள்ளிவாசல் ஆகும்.  
பெரம்பலூர் நகருக்கு வடக்கே 11 கிலோமீட்டர் தொலைவில் தேசிய நெடுஞ்சாலை எண் 45 அருகில் அமைந்துள்ளது.  

## வரலாறு
இந்தப் பள்ளிவாசலானது, சமஸ்கான் எனும் ஜாகீர்தாரால் 1723 ஆம் ஆண்டு கட்டப்பட்டது. மேலும் இந்தப் பள்ளிவாசல் இந்திய தொல்லியல் துறையின் கட்டுப்பாட்டின் கீழ் உள்ளது. ஆனால் தொல்லியல் துறையால் பராமரிக்காமல் பாழடைந்துள்ளது. முழுவதும் கற்களை மட்டுமே கொண்டு இப்பள்ளிவாசல் கட்டப்பட்டுள்ளது.  

## வெளியிணைப்புகள்
- List of Monuments and Sites.
- தினகரன் செய்தி.
# சோடியம் பெராக்சிநைட்ரேட்டு



**சோடியம் பெராக்சிநைட்ரேட்டு** *(Sodium peroxynitrate)* என்பது NaNO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பெராக்சிநைட்ரிக் அமிலத்தினுடைய சோடியம் உப்பு சோடியம் பெராக்சிநைட்ரேட்டு எனக் கருதப்படுகிறது. இருப்பினும் NaNO3.H2O2.8H2O என்ற மூலக்கூற்று வாய்ப்பாட்டைக் கொண்ட சோடியம் பெராக்சிநைட்ரேட்டு எண் நீரேற்று என்ற ஒரேயொரு சோடியம் பெராக்சிநைட்ரேட்டு மட்டுமே இதுவரையில் அறியப்பட்டுள்ளது .  

சோடியம் நைட்ரேட்டின் காரக் கரைசலுடன் ஐதரசன் பெராக்சைடு சேர்த்து வினைப்படுத்தினால் சோடியம் பெராக்சிநைட்ரேட்டு உருவாகிறது. படிகங்கள் உருவாகும்வரை கரைசல் ஆவியாக்கப்படுகிறது. பின்னர் கரைசலை ஆல்ககாலுடன் சேர்த்தால் எண்நீரேற்று படிகங்கள் உருவாகின்றன .
# சோடியம் பெராக்சிகார்பனேட்டு

**சோடியம் பெராக்சிகார்பனேட்டு** *(Sodium peroxycarbonate)* என்பது Na<sub>2</sub>CO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மத்தை சோடியம் பெர்கார்பனேட்டு, சோடியம் பெர்மோனோகார்பனேட்டு என்ற பெயர்களாலும் அழைக்கலாம். சோடியத்தினுடைய பெராக்சிகார்பனேட்டு உப்பாக இது கருதப்படுகிறது  

## இதையும் காண்க
- பெராக்சிகார்பனேட்டு.
# பிராங்குவாயிசு கோம்பெசு



**பிராங்குவாயிசு கோம்பெசு** *(Françoise Combes)* (; பிறப்பு: 12 ஆகத்து 1952) ஒரு பாரீசு வான்காணகப் பிரெஞ்சு வானியற்பியலாளரும் பிரெஞ்சுக் கல்லூரியின் பேராசிரியரும் ஆவார். இங்கு இவர் பால்வெளிகளும் அண்டவியலும் கட்டிலுக்குத் தலைவராக 2014 இல் தேர்வு செய்யப்பட்டார்.  

மாண்ட்பெல்லியர் வெற்றி நகரப் பள்ளி 2017 செப்டம்பர் 15 இல் இவரது நினைவாக பிராங்குவாயிசு கோம்பெசு உயர்நிலைப் பள்ளி எனப் பெயரிடப்பட்டது.  
## கல்வி

இவர் 1971 முதல் 1975 வரை மேனிலைப் பள்ளிப் பயிற்சி நிறுவனத்தில் பயின்றார். இவர் பாரீசு திதெரோத் பலகலைக்கழகத்தில் இயற்பியலில் முதுவர், முனைவர் பட்டங்களைப் பெற்றார். இவரது முனைவர் பட்ட ஆய்வுரை பால்வெளிகளின் கட்டமைப்பும் இயக்கவியலும் பற்றியதாகும்.  

## ஆராய்ச்சி

இவரது ஆராய்ச்சி அண்டவியல் சூழலில் பால்வெளிகளின் உருவாக்கமும் படிமலர்ச்சியும் ஆகும்.  

## தகைமைகளும் விருதுகளும்
- 2017: மாண்ட்பெல்லியர் வெற்றி நகரப் பள்ளி இவரது நினைவாக பிராங்குவாயிசு கோம்பெசு உயர்நிலைப் பள்ளி எனப் பெயரிடப்பட்டுள்ளது.
- 2017: அமெரிக்க வானியல் ஒன்றியத் தகைமை உறுப்பினர்
- 2015: பிரெஞ்சு தகைமை ஆணை அலுவலர்
- 2013: கனடிய வானியல் கழகப் பெட்ரி பரிசு விரிவுரைத் தகைமை
- 2013: அரசு வானியல் கழகத் தகைமை ஆய்வுறுப்பினர்
- 2012: மூன்று இயற்பியலாளர்கள் பரிசு, ENS
- 2009: தேசியத் தகைமை ஆணை அலுவலர்
- 2009: ஐரோப்பிய கல்விக்கழக உறுப்பினர்
- 2003: அரசு வானியல் கழகத் தகைமை ஆய்வுறுப்பினர், 2013
- 2009: ஐரோப்பிய வானியல் கழகத்தின் டைக்கோ பிராகி பரிசு
- 2006: பிரெஞ்சு தகைமை ஆணை நைட் பட்டம்
- 2004: பிரெஞ்சு அறிவியல் கல்விக்கழக உறுப்பினர்
- 2001: சி என் ஆர் எசு (CNRS) இன் வெள்ளிப் பதக்கம்
- 1986:ஐபிஎம் ( IBM) இயற்பியல் பரிசு

## நூல்தொகை
இவர் ஆயிரத்துக்கும் மேற்பட்ட கட்டுரைகளை எழுதியுள்ளார் மேலும் பலநூல்களையும் எழுதியுள்ளார். பல கூட்டு முயற்சிப் பணிகளிலும் இவர் பங்கேற்றுள்ளார். அவர்அது ஆங்கில நூல்களில் பின்வருவன அடங்கும்:  

- *"The Milky Way"* (with James Lequeux), EDP Sciences, 2016, 196p
- "*Galaxies and Cosmology (Astronomy and Astrophysics Library)*" (with Patrick Boissé) (translator: M. Seymour), Springer, 2nd Ed 2004, 468p
- "*The Cold Universe: Saas-Fee Advanced Course 32, 2002. Swiss Society for Astrophysics and Astronomy*" (with Andrew W. Blain) (editor: Daniel Pfenniger), Springer, 2004,
- "*Mysteries Of Galaxy Formation*", Praxis, 2010, 224p
- * La Voie Lactée, 2013*, (EdP-Sciences), F. Combes & J. Lequeux
- * Galaxies et Cosmologie (2009)*, (Ellipses), F. Combes, M. Haywood, S. Collin, F. Durret, B. Guiderdoni
- A. Aspect, R. Balian, G. Bastard, J.P. Bouchaud, B. Cabane, F. Combes, T. Encrenaz, S. Fauve, A. Fert, M. Fink, A. Georges, J.F. Joanny, D. Kaplan, D. Le Bihan, P. Léna, H. Le Treut, J-P Poirier, J. Prost et J.L. Puget, *Demain la physique*, (Odile Jacob, 2009)
- * Mystères de la formation des galaxies (2008)*, (Dunod), F. Combes
- * Galaxies et Cosmologie (1991)*, (Inter-Sciences, CNRS), P. Boissé, A. Mazure et A. Blanchard
- * Galaxies and Cosmology (1995)*, (Springer), P. Boissé, A. Mazure et A. Blanchard, (réédité en 2002)
# சோடியம் டிரைமெட்டாபாசுப்பேட்டு



**சோடியம் டிரைமெட்டாபாசுப்பேட்டு** *(Sodium trimetaphosphate)* என்பது Na<sub>3</sub>P<sub>3</sub>O<sub>9</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மத்தை சோடியம் மும்மெட்டாபாசுப்பேட்டு என்ற பெயராலும் அழைக்கலாம். சோடியத்தின் மெட்டாபாசுப்பேட்டு உப்பு என்றும் டிரைமெட்டாபாசுபாரிக் அமிலத்தின் சோடியம் உப்பு சோடியம் டிரைமெட்டாபாசுப்பேட்டு என்றும் கருதப்படுகிறது. NaPO3 என்ற அனுபவ வாய்ப்பாட்டாலும் இதை அடையாளப்படுத்துவார்கள். நிறமற்ற திண்மமாக காணப்படும் இச்சேர்மம் உணவு மற்றும் கட்டுமான தொழிற்சாலைகளில் சிறப்புப் பயன்பாட்டைப் பெற்ற சேர்மமாக கருதப்படுகிறது. சோடியம் பாலிபாசுப்பேட்டை சில நூறு பாகை செல்சியசு வெப்பநிலைக்கு சூடுபடுத்தி சோடியம் டிரைமெட்டாபாசுப்பேட்டு தயாரிக்கப்படுகிறது .  

ஒரு குறிப்பிட்ட ஒத்திசைவுக் கட்டமைப்பினை இச்சேர்மம் பெற்றிருந்தாலும் இம்மூவெதிர்மின் அயனி D3d சீர்மையைக் கொண்டதாக உள்ளது.
# யூரியா பெர்குளோரேட்டு



**யூரியா பெர்குளோரேட்டு** *(Urea perchlorate)* என்பது (CO(NH<sub>2</sub>)<sub>2</sub>•HClO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மம் ஆகும். நல்ல நிலைப்புத்தன்மையும் நீருறிஞ்சும் தன்மையும் மிகுந்த இச்சேர்மம் தகடு வடிவத்தில் பல்படிகத் திண்மமாகக் காணப்படுகிறது. நீருக்கு அடியில் வெடிக்கும் பொருட்கள் உட்பட திரவ வெடிபொருள்களில் ஆக்சிகரணியாக இதைப் பயன்படுத்துகிறார்கள்.  

## தயாரிப்பு
யூரியாவை படிப்படியாக பெர்குளோரிக் அமிலக் கரைசலில் சேர்ப்பதால் யூரியா பெர்குளோரேட்டு உருவாகிறது.  

:CO(NH<sub>2</sub>)<sub>2</sub> + HClO<sub>4</sub> → CO(NH<sub>2</sub>)<sub>2</sub>•HClO<sub>4</sub>  

யூரியாவை ஐதரோ குளோரிக் அமிலத்துடன் சேர்த்து பின்னர் சோடியம் பெர்குளோரேட்டு சேர்த்து உப்பை வடிகட்டிக் கொள்ளும் முறை மாற்று தயாரிப்பு முறையும் பின்பற்றப்படுகிறது.  

:NaClO<sub>4</sub>•H<sub>2</sub>O + CO(NH<sub>2</sub>)<sub>2</sub> + HCl → CO(NH<sub>2</sub>)<sub>2</sub>•HClO<sub>4</sub> + NaCl + H<sub>2</sub>O
# ஹான்ஸ் (குதிரை)


**புத்திசாலி ஹான்ஸ்** (**Clever Hans** (in செருமனியம்: *der Kluge Hans*) என்பது ஒரு ஆர்லோவ் டிரோடர் குதிரை ஆகும். இதனால் கணிதம் மற்றும் பிற அறிவார்ந்த பணிகளைச் செய்ய முடிந்தது என்று கூறப்பட்டது. குதிரையிடம் ஒரு கணக்கைக் குறிப்பிட்டு அதற்கான விடையைக் கேட்டபோது அந்த விடையைக் குறிப்பிட அந்த எண்ணிக்கைப்படி தன் காலால் தட்டித் தெரிவித்தது.  

1907 ஆம் ஆண்டு உளவியலாளர் ஒஸ்கார் பிபங்ஸ்ட் என்பவர் இது குறித்து நடத்திய ஒரு முறையான ஆய்வுக்குப் பின்னர், இந்தக் குதிரை குறித்து நிலவிவந்த புதிரைக் கண்டறிந்து, இந்தக் குதிரையானது உண்மையில் கணக்குகளைப் போடவில்லை என்பதை நிரூபித்தார். அதாவது குதிரையானது தனிடம் கேள்வி கேட்பவரின் சைகையைக் கவனித்து அதன்படி நடந்துகொண்டது என்பதே ஆகும். அவர் தன் ஆராய்ச்சி முறையின்படி, இந்தக் குதிரையானது கேள்வியைக் கேட்பவரைப் பார்த்து, பிறகு நிதானமாகத் தன் காலால் தரையைத் தட்டத் துவங்குகிறது. சரியான விடையை நெருங்கும்போது கேள்விக் கேட்டவர் இது சரியாக பதிலை அளித்துவிடுமோ என தன் உடல் மொழியிலும் அவரின் முகபாவத்தில் ஏற்படும் மாற்றங்களைக் கணித்தும் தட்டுவதை நிறுத்திவிடுகிறது. இதைக் கண்டு கேள்வி கேட்டவர் அது சரியான விடையை அளித்துவட்டதாக நம்பிவிடுகிறார்.
# அழியாநிலை ஆஞ்சநேயர் கோயில்



**அழியாநிலை ஆஞ்சநேயர் கோயில்** புதுக்கோட்டை மாவட்டத்தில் அறந்தாங்கி அருகில் அமைந்துள்ள அனுமார் கோயிலாகும்.  

## அமைவிடம்
அழியாநிலை என்ற ஊர் புதுக்கோட்டை மாவட்டம் அறந்தாங்கியில் இருந்து புதுக்கோட்டை செல்லும் சாலையில் 5 கிலோ மீட்டர் தொலைவில் அமைந்துள்ளது.  

## இறைவன்
இங்குள்ள மூலவர் ஆஞ்சநேயர் ஆவார். அவர் 2 அடி பீடத்தின் மீது 9 அடி உயரத்தில் அமைந்துள்ளார்.  

## அனுமன் ஜெயந்தி
அனுமன் ஜெயந்தியின்போது இக்கோயில் முன்பாக தன்வந்திரி ஹோமம் நடத்தப்படுகிறது. அங்கு பூசை செய்யப்படுகின்ற கலச நீரைக் கொண்டு ஆஞ்சநேயருக்கு அபிஷேகம் செய்யப்படுகிறது.
# நீர்கொழும்பு சித்திவிநாயகர் ஆலயம்

**நீர்கொழும்பு சித்திவிநாயகர் ஆலயம்** இலங்கையில் கம்பகா மாவட்டம், நீர்கொழும்பு நகரில் அமைந்துள்ள ஒரு பிள்ளையார் கோயில் ஆகும்.  

## வரலாறு
சைவப்பெரியார் வெ. அருணாச்சலம் செட்டியார் அவரது சகோதரர் வெ. குழந்தைவேல் செட்டியாருடன் சேர்ந்து, தமது காணியொன்றில் ஒரு சிறுகோயிலை 1754 டிசம்பர் 23-ம் திகதி அமைத்தார். குழந்தைவேல் செட்டியார் காலமாகி விட, அருணாச்சல செட்டியார் பெரும் பொருட்செலவில் இக்கோவிலைப் பெருப்பித்தார். அவருக்குப் பின்னர் அவரது மனைவி தனுஷ்கோடி அம்மையார், சகோதரரின் மனைவி தங்கமையார், மகள் தைலம்மையார் ஆகியோரின் கீழ் கோவில் நிருவகிக்கப்பட்டு வந்தது. இவர்கள் பின்னர் 1880 அக்டோபர் 25ம் திகதி கோவிலை ஒன்பது பேரைக் கொண்ட பரிபாலன சபையிடம் ஒப்படைத்து 5372ம் இலக்க தருமசாதன உறுதியும் செய்து முடித்தனர். பரிபாலன சபை 1921-ஆம் ஆண்டு ஆலய முற்றலில் இருந்த காணியை விலைக்கு வாங்கி ஆலய உடமையாக்கியது.  

1965-இல் கலையழகு மிகுந்த சித்திரத்தேர் உருவாக்கப்பட்டு வெள்ளோட்ட விழா 1967 செப்டம்பர் 6 இல் விநாயக சதுர்த்தியன்று இடம்பெற்றது.  

1981 சூலை 13 இல் குடமுழுக்கு நடைபெற்றது. புதிதாக கருவறை,நடேசர் ஆலயம், மகா மண்டபம், வசந்த மண்டபம், சுப்ரமணிர் ஆலயம், நாகதம்பிரான் ஆலயம், வைரவர் ஆலயம், நவகிரக கோட்டம், களஞ்சிய அறை, மடப்பள்ளி, யாகசாலை என்பன அமைக்கப்பட்டன. 1994 இல் ஆலயத்துக்கு இராஜகோபுரம் அமைக்கப்பட்டு குடமுழுக்கும் செய்யப்பட்டது. 2012 ஆலயத்திருப்பணிகள் நடைபெற்று ஆலய சுற்று மண்டபம், கலை அம்சங்கள் நிறைந்த தூண்கள் அமைக்கப்பட்டு குடமுழுக்கும் நடைபெற்றது.  

நீர்கொழும்பு இந்து இளைஞர் மன்றம் பவளமலர்
# ஜியோவன்னா தினெத்தி



** ஜியோவன்னி தினெத்தி** *(Giovanna Tinetti)* (பிறப்பு: 1 ஏப்பிரல் 1972) ஓர் இலண்டனில் வாழும் இத்தாலிய இயற்பியலாளர் ஆவார். இவர் இலண்டன் பல்கலைக்கழக்க் கல்லூரியில் இயற்பியல், வானியல் துறைப் பேராசிரியராக உள்ளார். இவர் பால்வெளிக் கோள்கள், புறக்கோள்கள், வளிமண்டல அறிவியல் புலங்களில் ஆய்வு மேற்கொள்கிறார்.  

## இளமையும் கல்வியும்
இவர் 1972 இல் இத்தாலியில் உள்ள தூரின் நகரத்தில் பிறந்தார். இவர் தூரின் பல்கலைக்கழகத்தில் 1997 இல் வானியற்பியலில் முதுகலைப் பட்டமும் 1998 இல் பாய்ம இயங்கியலிலும் ஆற்றலியலிலும் மூதறிவியல் பட்டமும் பெற்றார். இவர்2003 இல் கோட்பாட்டு இயற்பியலில் முனைவர் பட்டம் பெற்றார். இவரது ஆய்வு வழிகாட்டியாக பேராசிரியர் இலியூகோ செர்த்தோரியோ விளங்கினார்.  

## ஆய்வும் பணியும்

## மக்கள் தொடர்பும் பரப்புரையும்

## தகைமைகளும் விருதுகளும்
2011 – மோசுலே பதக்கமும் பரிசும் இயற்பியல் நிறுவனம்  

2009 – மார்க் சுவெய்ன், கவுதம் வசித்து ஆகிய இருவருடன் இணைந்து *நாசா குழு சாதனை விருது*  

2009 – எட்வார்டு சுட்டோன் விருது, தாரைச் செலுத்த ஆய்வகம்  

1999 - இளம் இத்தாலிய இயற்பியலாளருக்கான *SIF* விருது, இத்தாலிய இயற்பியல் கழகம்  

1998 – சிறந்த மூதறிவியல் ஆய்வுரைக்கான *ENEA* விருது, ஆற்ரல், சுற்றுச்சூழலியலுக்கான இத்தாலியத் தேசிய முகமை
# எம்மா சாப்மன்


## இளமையும் கல்வியும்

## ஆய்வும் பணியும்

### தகைமைகளும் விருதுகளும்
இவருக்கு அரசு கழகம் 2018 இல் அதீனா விருதை வழங்கியது. இப்பரிசு கல்வித்துறையில் ஆசிரியர் –மாணவர் பாலியல் ஒறுப்பையும் வன்முறையையும் தடுக்க இவர் ஆற்றிய பணிக்காக வழங்கப்பட்டது.  

## சொந்த வாழ்க்கை
இவர் முனைவர் படிப்பின் கடைசி ஆண்டில் ஒரு குழந்தையைப் பெற்றார். இவருக்கு இப்போது இருகுழந்தைகள் உள்ளனர்.
# இரண்யா வி. பெய்ரிசு



**இரண்யா வி. பெய்ரிசு** *(Hiranya V. Peiris)* ஒரு வானியற்பியலாளர் ஆவார். இவர் இலண்டன் பல்கலைக்கழகக் கல்லூயில் உள்ளார். இவர் அண்ட நுண்ணலைப் பின்னணி கதிர்வீச்சு ஆய்வுக்காகப் பெயர்பெற்றவர் ஆவார். இவர் 2018 இல் 27 அறிவியலாளர்களோடு இணைந்து அடிப்படை இயற்பியலில் புதுமை படைத்தமைக்கான பரிசைப் பெற்றார். இப்பரிசு தொடக்கநிலை அண்டத்தின் விரிவான வான்படங்களை உருவாக்கியதற்காக வழங்கப்பட்டது.  

## கல்வி

பெய்ரிசு இலங்கையில் பிறந்தார். இவர் 1998 இல் கேம்பிரிட்ஜ் பல்கலைக்கழகத்தில் இளவல் பட்டப் படிப்பை முடித்தார். இவர் முனைவர் பட்ட ஆய்வை பிரின்சுடன் பல்கலைக்கழகத்தில் மேற்கொண்டு முடித்துள்ளார். இதற்கு நாசா 2001 இல் ஏவிய வில்கின்சன் நுண்ணலை சமச்சீரின்மை ஆய்கலத்தைப் (WMAP) பயன்படுத்தினார். இவர் அபுள் ஆய்வாளராக சிகாகோ பல்கலைக்கழகத்தின் காவ்லி அண்ட இயற்பியல் நிறுவனத்தில் ஆய்வு செய்ய சென்றார்.  

## ஆய்வும் பணியும்

## மக்கள் தொடர்பு

## தகைமைகளும் விருதுகளும்

## அடிப்படை இயற்பியல் புதுமைப்படைப்புக்கான பரிசு

அடிப்படை இயற்பியல் புதுமைப்படைப்புக்காக 2018 இல் விருது தந்த 27 பேர் குழுவில் பெய்ரிசுவும் ஒருவர் ஆவார். வில்கின்சன் நுண்ணலை சமச்சீரின்மை ஆய்கலத்தைப் பயன்படுத்தி தொடக்கநிலைப் புடவியின் விரிவான பரவல் படத்தை உருவாக்கியமைக்காக 3 மில்லியன் அமெரிக்க டாலர்கள் விருதாக வழங்கப்பட்டன. வில்கின்சன் நுண்ணலை சமச்சீரின்மை ஆய்கலம்(WMAP) என்பது நாசாவின் அண்டத் தேட்டக்கல இலக்குத் திட்டமாகும். இது 2001 இல் ஏவப்பட்டதும் புத்தியல் அண்டவியலை முற்றிலுமாக மாற்ற வழிவகுத்தது.  

## வெளியீடுகள்
பெய்ரிசு வெளியீடுகளின் பட்டியல் இங்கே.
# திரிஷ்னீத் அரோரா


**திரிஷ்னீத் அரோரா** (Trishneet Arora, பிறப்பு: நவம்பர் 2, 1993) டேக் எனும் பாதுகாப்பு நிறுவனத்தின் நிறுவனர் மற்றும் தலைமை நிர்வாக அதிகாரி ஆவார். இவர் வலைத்தளப் பாதுகாப்பு மற்றும் நெறிமுறை மென்பொருள் திருட்டு அதிலிருந்து பாதுகாப்பு பெறுதல் ஆகிய நூல்களை எழுதியுள்ளார். போர்ப்ஸ் இதழ் 2018 இல் வெளியிட்ட ஆசியாவின் சக்திவாய்ந்த 30 நபர்களில் ஒருவராக இடம்பெற்றார்.  

## விருதுகள், அங்கீகாரங்கள்
# சென்னை தொழில் வர்த்தக சபை

**சென்னை தொழில் வர்த்தக சபை** (**Madras Chamber of Commerce and Industry**) என்பது முன்னணி தொழில் முனைவோரால் நிர்வகிக்கப்பட்டு, தொழில்துறையினரின் தலைமையில் செயல்படும் ஒரு அரசு சார்பற்ற அமைப்பாகும். இதன் முதன்மை நோக்கம் என்பது பொருளாதாரம், வணிகம், பெருவணிகம், தொழிற்சாலை போன்றவற்றின் மீதான அரசாங்கக் கொள்கைகளில் செல்வாக்கு செலுத்துதல் ஆகும். மேலும் இது கல்வி மேம்பாடு, சுகாதாரம், உள்கட்டமைப்பு, சுற்றுச்சூழல் ஆகியவற்றிற்றின் மேம்பாட்டுக்குக்கான பணிகளிலும் ஈடுபடுகிறது.  

## வரலாறு
1836 செப்டம்பர் 29 அன்று, சென்னை தொழில் வர்த்தக சபையை எட்டு தொழிலதிபர்கள் இணைந்து நிறுவினர். இதன் முதல் தலைவராக இந்தியாவின் முன்னணி தொழிலதிபரான ஜே. ஏ. அர்புத்னாட் ( J. A. Arbuthnot) இருந்தார். துவக்கத்தில் இதன் அலுவலகமானது பின்னி அண்ட் கோவிலில் தற்காலிகமாக இயங்கிவந்தது. பின்னர் 1869 ஆம் ஆண்டில் தி மெட்ராஸ் மெயில் அலுவலகத்தின் ஒரு பகுதியை குத்தகைக்கு எடுத்து முதன்முதலில் ஒரு நிரந்தர இடத்தில் அலுவலகம் செயல்படத் துவங்கியது. 1924 ஆம் ஆண்டு, மெர்கண்டைல் வங்கி அலுவலகங்களுக்கு வர்த்தக சபையின் அலுவலகம் இடமாறியது.  

தென்னிந்திய தொழில் வர்த்தக சபை மற்றும் தொழிற்சாலைகள் போன்ற அமைப்புகளில், துவக்கத்தில் இருந்தே, பெரும்பாலான இந்தியர்கள் அதிக எண்ணிக்கையில் சேரவில்லை. இந்திய வணிகர்கள், சென்னை தொழில் வர்த்தக சபை போன்ற தங்களுக்கான சொந்த அமைப்புகளைத் தொடங்கினர். 1964 ஆம் ஆண்டில் முதன்முதலில் இதன் தலைவர் பதவி இந்தியருக்கு கிடைத்தது.  

1900களின் முற்பகுதியில், இந்திய ரயில்வேயின் வளர்ச்சியில் இந்த அமைப்பு ஒரு முக்கியப் பங்கு வகித்தது.
# ஈரயோடோடைரோசின்



**ஈரயோடோடைரோசின்** *(Diiodotyrosine)* என்பது C<sub>9</sub>H<sub>9</sub>I<sub>2</sub>NO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும்.இச்சேர்மத்தை டை அயோடோடைரோசின் என்ற பெயரால் அழைக்கிறார்கள். தைராய்டு இயக்குநீர் உற்பத்திக்கு உதவும் முன்னோடிச் சேர்மமாக இதைக் கருதுகிறார்கள். பீனால் வளையத்தின் மேலுள்ள வேறொரு மெட்டா நிலையில் உள்ள மோனோ அயோடோடைரோசினின் அயோடினேற்றத்தின் விளைவாக இது தோன்றுகிறது.  

## பணிகள்

தைராய்டு இயக்குநீர் உற்பத்தியில் பங்குபெறும் தைராய்டு பெராக்சிடேசு இயக்குநீரினை ஒழுங்குபடுத்துவது ஈரயோடோடைரோசினின் பணியாகும் .  

தைராய்டு சுரப்பிக்குள் ஈரயோடோடைரோசின் மோனோ அயோடோடைரோசினுடன் சேர்ந்து மூவயோடோதைரோனினாக உருவாகிறது.  

இரண்டு மூலக்கூறு ஈரயோடோடைரோசின்கள் (டி4' மற்றும் 'டி3') ஒன்றிணைந்து தைராய்டு இயக்குநீரான தைராக்சினை உருவாக்குகின்றன.
# 2-புளோரோபென்சாயிக் அமிலம்



**2-புளோரோபென்சாயிக் அமிலம்** *(2-Fluorobenzoic acid)* என்பது FC<sub>6</sub>H<sub>4</sub>CO<sub>2</sub>H. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அறியப்பட்ட மூன்று மாற்றிய புளோரோபென்சாயிக் அமிலங்களில் இதுவும் ஒன்றாகும். இச்சேர்மத்தின் இணைகாரம் 2-புளோரோபென்சோயேட்டு ஆகும். 2-புளோரோபென்சாயிக் அமிலம் ஓர் எரிச்சலூட்டியாகும்.  

நுண்ணுயிரியியல் துறையில் புளோரோபென்சாயிக் அமிலத்தின் வளர்ச்சிதை மாற்றம் நன்கு ஆராயப்படுகிறது . சூடோமோனாசு சூடோ அல்காலிகென்சு என்ற வகை பாக்டியங்களால் நிகழும் 2-புளோரோபைபீனைலின் வளர்சிதை மாற்றத்தின் ஒரு பகுதியாக இதன் இணைகாரம் இருக்கிறது.  

## இவற்றையும் காண்க
- 4-புளோரோபென்சாயிக் அமிலம். பாரா மாற்றியம்
- 3-புளோரோபென்சாயிக் அமிலம் மெட்டா மாற்றியம்
- 2-குளோரோபென்சாயிக் அமிலம்
# டி. எச். லாரன்ஸ்


**டேவிட் ஹெர்பர்ட் லாரன்ஸ் (David Herbert Lawrence** (செப்டம்பர் 11, 1885 – மார்ச் 2, 1930) ஆங்கில எழுத்தாளர் மற்றும் கவிஞர் ஆவார். இவரின் பெரும்பாலான படைப்புகள் தொழில்மயமாதல் மற்றும் நவீனமயமாதல் போன்றவற்றினால் ஏற்படும் மனிதத்தன்மையற்ற செயல்களினைப் பிரதிபலிக்கும் விதமாக அமைந்துள்ளன. மற்ற சில படைப்புகள் பாலியல், பலம், தன்னிச்சையான இயல்பு, உள்ளுணர்வுகள், மனநலம் போன்றவற்றினை பிரதிபலிக்கும் விதமாக அமைந்துள்ளன.  

லாரன்சின் கருத்துக்கள் அவருக்கு அதிகமான எதிரிகளையே பெற்றுத் தந்தது. மேலும் இவரின் படைப்புகள் தணிக்கைக்கும், மத ஒறுப்புக்கும் உள்ளாக்கப்பட்டன. இவரின் படைப்பாக்கத் திறன் தவறுதலாக புரிந்துகொள்ளப்பட்டன. தன்னுடைய வாழ்க்கையின் இரண்டாவது பாதியில் நாடுகடத்தப்பட்டார். அதனைப் பற்ரி குறிப்பிடுகையில் அது ஒரு வெங்கொடுமையான புனிதப்பயணம் என்றார். இ. எம். பிராஸ்டர் இவரின் இறங்கல் பற்றி குறிப்பிடுகையில் எங்கள் தலைமுறைக் கவிஞர்களிலேயே மிகச்சிறந்த கற்பனைத்திறன் கொண்ட கவிஞர் எனக் குறிப்பிட்டார். பெர்ட்ரண்டு ரசல் குறிப்பிடுகையில் இவர் ஒரு அனைவருக்கும் முன்மாதிரியான ஜெர்மானிய பாசிசவாதி எனக் குறிப்பிட்டார்.  

## ஆரம்பகால வாழ்க்கை
டி. எச். லாரன்ஸ் செப்டம்பர் 11, 1885 இல் ஆர்தர் ஜான் லாரன்ஸ் மற்றும் லிதியா போர்தல் ஆகியோருக்கு நான்காவது மகனாகப் பிறந்தார். இவரின் தந்தை பிரின்ஸ்லி கோலிரியில் நிலக்கரிச் சுரங்கத்தில் வேலை பார்த்துவந்தார், தாய் பயிற்சி ஆசிரியராக பணிபுரிந்தார். ஆனால் குடும்பத்தின் நிதிச்சுமை காரணமாக பின்னல் தொழிற்சாலையில் பணியில் சேர்ந்தார். லாரன்ஸ் தனது ஆரம்பகாலங்களில் நாட்டிங்ஹாம்ஷயரில் உள்ள நிலக்கரிச் சுரங்க நகரமான ஈஸ்ட்வுட்டில் வாழ்ந்தார்.  

இவர் பிறந்த விக்டோரியா தெருவில் உள்ள எண்:8 அ, வீடானது தற்போது அருங்காட்சியகமாக உள்ளது. இவரின் ஆரம்பகால படைப்புக்களின் கருத்துக்களானது அவரின் பெற்றோர்களின் பணி செய்யும் இடத்தின் பின்புலங்களில் இருந்து அமைந்தது. தனது ஆரம்பகாலங்களில் வடக்கு ஈஸ்ட்வுட்டில் உள்ள ஷெர்வுட் காடுகளில் சுற்றித்திரிந்தார். அதுவே பிற்கால இவரின் படைப்புகளில் இயற்கையினை பாராட்டுவதற்கு அடிப்படையாக அமைந்தது. இவரின் பெரும்பாலான புதினங்களில் இந்தப்பகுதியினை எனது இதயத்தின் நாடு எனக் குறிப்பிட்டுள்ளார்.
# 3-புளோரோபென்சாயிக் அமிலம்



**3-புளோரோபென்சாயிக் அமிலம்** *(3-Fluorobenzoic acid)* என்பது C<sub>7</sub>H<sub>5</sub>FO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அறியப்பட்ட மூன்று மாற்றிய புளோரோபென்சாயிக் அமிலங்களில் இது மெட்டா மாற்றிய புளோரோபென்சாயிக் அமிலம் ஆகும். இச்சேர்மத்தின் இணைகாரம் 3-புளோரோபென்சோயேட்டு ஆகும். 3-புளோரோபென்சாயிக் அமிலம் ஓர் எரிச்சலூட்டியாகும். ஆர்த்தோ வடிவ 2-புளோரோபென்சோயிக் அமிலத்தைக் காட்டிலும் குறைவான அமிலத்தன்மையும் பாரா வடிவ 4-புளோரோபென்சோயிக் அமிலத்தைக் காட்டிலும் அதிகமான அமிலத்தன்மை எண் மதிப்பையும் இது பெற்றுள்ளது. மேலும் பல்வேறு விதமான அறிவியல் பயன்பாடுகளிலும் 3-புளோரோபென்சாயிக் அமிலம் பயன்படுத்தப்படுகிறது .  

## இவற்றையும் காண்க

- 4-புளோரோபென்சாயிக் அமிலம்
- 2-புளோரோபென்சாயிக் அமிலம்
# பெண் வானியற்பியலாளர்கள் பட்டியல்

இந்தப் பட்டியல் ஓரளவுக்குப் பெண் வானியற்பியலாளர்களௌ உள்ளடக்கியுள்ளது. இதில் விடுபட்டவர்களைச் சேர்க்கலாம்.  
## அ
- அதீனா கவுசுட்டெனிசு
- அமாலியா எர்க்கோலி பிஞ்சி
- அலீசியா எம். சோடர்பர்கு
- அலைசியா ஜே. வியன்பெர்கர்
- அவோமவா சீல்ட்சு
- அன்னபூரணி சுப்ரமணியம்
- அன்னா சுகைபி
- அன்னா வாட்சு
- அன்னி மரீ இலாகுரேஞ்சி

## ஆ
- ஆந்திரியா துப்ரீ
- ஆம்பர் சுட்டிரவுகின்
- ஆன்னி பார்பாரா அண்டர்கில்

## இ
- இரண்யா வி. பெய்ரிசு
- இரேச்சல் மாந்தெல்பாம்
- இரேச்சல் வெப்சுட்டர்
- இலிசா கியூவ்லி
- இலிசு மெக்டொனால்டு
- இலிண்டுசே கிளெசனர்

## ஈ
- ஈத்தர் ஏ. நட்சன்

## உ
- உரூத் முரே கிளே
- உரோசுமேரி வைசு

## எ
- எம்மா சாப்மன்
- எம்மா புன்சு
- எமிலி இலெவிசுகியூ
- எலைன் எம். சாடிலர்

## க
- கரோல் முண்டல்
- காத்தரைன் கேமான்சு
- காரென் மாசுதெர்சு
- கிறித்தினா இரிச்சி
- கிறித்தைன் ஜோன்சு போர்மன்

## ச
- சர்பானி பாசு
- சாரா தட்டில்
- சாரா மில்கோவிச்
- சிட்னி கார்னி வுல்ப்
- சுசான் மெக்கன்னா இலாலர்
- சுசான்னி இம்பர்
- சுசானா இலிசானோ
- சுமதார் நாவோசு
- செரினா விட்டி

## த
- திரேசி சுலாத்தியர்
- தெரசா ஆண்டர்சன்
- தேப்ரா எல்மெகிரீன்

## ந
- நவோமி மெக்கிளியூர் கிரிபித்சு
- நியா இமாரா
- நேதா பக்கல்

## ப
- பவுலா யோப்ரே
- பாடி பாயிடு
- பாத்ரீசியா வைட்லாக்
- பிரய்வால் சாத்திரி
- பிராங்குவாயிசு கோம்பெசு
- பிலார் உருயிசு இலாபுயெந்தே
- பிலிப்பா பிரவுனிங்

## ம
- மரீனா காலந்து
- மவுரா மெக்லாப்ளின்
- மழிலான் ஆத்மன்
- மானுவேலா காம்பனெல்லி

## ய
- யூடித் பைப்பர்
- யூனா கோல்மய்யர்
- யெசீ கிறித்தியான்சென்

## வ
- வாசிலிகி கலோகரா
- வெசுனா மிலோசெவிக் தியேலார்
- வெண்டி இலவுரல் பிரீடுமன்

## ழ
- ழீன் சுவாங்கு

## ஜ
- ஜியோவன்னா தினெத்தி
- ஜெசீகா இலெய்கு ஜோன்சு
- ஜென் குப்தா
- ஜென்னி கிரீன்
- ஜேக்குவிலைன் எவிட்
- ஜோ தங்கிளே
# விக்கிப்பீடியா:உங்களுக்குத் தெரியுமா/செப்டம்பர் 16, 2018


- **கோண்டு மக்கள்** (படம்) திராவிட மொழிக் குடும்பத்தைச் சேர்ந்த கோண்டி மொழியை பேசும் திராவிடப் பழங்குடி மக்கள் ஆவர்.
- **கிருஷ்ண பக்தி** (1949) என்ற திரைப்படத்தில் மட்டுமே எம். எல். வசந்தகுமாரி பாடி நடித்திருந்தார்.
- **இசுலாமிய நாட்காட்டி** அல்லது ஹிஜ்ரி நாட்காட்டி என்பது ஆண்டுக்கு 12 சந்திர மாதங்களைக் கொண்டு 354 அல்லது 355 நாட்களைக் கொண்டுள்ளது.
- **மூன்று அடிப்பறக் கோடுகள்** என்பது கணக்கியலில் உள்ள மூன்று பகுதிகளான சமூகம், சுற்றுச்சூழல் மற்றும் நிதி ஆகியவைகளை கொண்டு கூறப்பட்ட ஒரு கோட்பாடு ஆகும்.
# எக்சாபுரோமோபென்சீன்



**எக்சாபுரோமோபென்சீன்** *(Hexabromobenzene)* என்பது C<sub>6</sub>Br<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். அறுபுரோமோபென்சீன் என்ற பெயராலும் இதை அழைக்கலாம். அரோமாட்டிக் சேர்மமான இச்சேர்மம் ஒரு பென்சீன் வழிப்பெறுதியாகக் கருதப்படுகிறது. இதன் கட்டமைப்பில் உள்ள அனைத்து ஐதரசன் அணுக்களும் புரோமின் அணுக்களால் இடப்பெயர்ச்சி செய்யப்பட்டுள்ளன.  
உயர் மின்அழுத்த மின் தேக்கிகளில் தீச்சுவாலை ஒடுக்கியாக எக்சாபுரோமோபென்சீன் பயன்படுத்தப்படுகிறது. குறைந்த செலவு ஆற்றல் சேமிப்பு சாதனங்கள் மற்றும் மின்தேக்கிகள் ஆகியவற்றிற்கான கிராபீன் போன்ற மெல்லிய படலங்கள் தயாரிக்க உதவும் தொடக்க வேதிபொருளாகவும் இது பயன்படுத்தப்படுகிறது.
# ஐசோபென்சான்



**ஐசோபென்சான்** *(Isobenzan)* என்பது C<sub>9</sub>H<sub>4</sub>Cl<sub>8</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். டெலோடிரின் என்ற பெயராலும் இதை அழைக்கலாம். 1958 ஆம் ஆண்டுக்கும் 1965 ஆம் ஆண்டுக்கும் இடைபட்ட காலத்தில் உற்பத்தி செய்யப்பட்ட இச்சேர்மம் தற்போது பயன்படுத்தப்படுவதில்லை .
# ஐசோபியூட்டைல் குளோரைடு



**ஐசோபியூட்டைல் குளோரைடு** *(Isobutyl chloride)* என்பது C<sub>4</sub>H<sub>9</sub>Cl என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். 1-குளோரோ-2-மெத்தில்புரோப்பேன் என்ற பெயராலும் இதை அழைக்கிறார்கள். குளோரின், கார்பன், ஐதரசன் ஆகிய சேர்மங்கள் இணைந்து இச்சேர்மம் உருவாகிறது. ஐசோபியூட்டேனின் குளோரினேற்ற வழிப்பெறுதியாக ஐசோபியூட்டைல் குளோரைடு கருதப்படுகிறது.
# விக்கிப்பீடியா:முதற்பக்கக் கட்டுரைகள்/செப்டம்பர் 16, 2018


**செங்கிஸ் கான்** (1162–1227) கிபி 1206ல் மங்கோலியத் துருக்கிய இனக்குழுக்களை இணைத்து மங்கோலியப் பேரரசைத் தோற்றுவித்தார். உலக வரலாற்றின் மிகவும் குறிப்பிடத்தக்க இராணுவத் தலைவர்களுள் ஒருவராகக் கருதப்படுகிறார். இவர் வடகிழக்கு ஆசியாவின் நாடோடிப் பழங்குடியினர் பலரை இணைத்து, அதன் மூலமாக ஆட்சிக்கு வந்தார். இவர் பெரும்பகுதி ஐரோவாசியாவை வெற்றிகொண்ட படையெடுப்புளைத் தொடங்கினார். இவரது வாழ்வின் இறுதிக்கட்டத்தில், மங்கோலியப் பேரரசானது மத்திய ஆசியா மற்றும் சீனாவின் கணிசமான பகுதிகளை ஆக்கிரமித்திருந்தது. **மேலும்...**  
---

**குளச்சல் போர்** என்பது திருவிதாங்கூர் மன்னர் மார்த்தாண்ட வர்மாவுக்கும், டச்சு கிழக்கிந்திய நிறுவனத்திற்கும் இடையே 1739 முதல் 1743 வரை நடைபெற்ற திருவிதாங்கூர் போரின் ஓர் அங்கமாக இடம்பெற்றது. கேரளப் பகுதியில் டச்சுக்காரர்களின் வீழ்ச்சிக்கு வழிவகுத்த இந்தப் போரானது மார்த்தாண்ட வர்மாவின் அதிகாரத்தை நிலைநாட்டுவதிலும் முக்கிய பங்கு ஆற்றியது. மார்த்தாண்டர் தனது நாட்டை விரிவாக்கம் செய்வதற்காக பல குறுநில அரசுகளை வென்றெடுக்க விரும்பினார். டச்சு நிறுவனத்துடன் வணிகத் தொடர்பு கொண்டிருந்த தேசிங்க நாடு, நெடுமங்காடு அரசுகள் மீது போர் தொடுத்ததால் டச்சு வணிகம் கடுமையாக பாதிப்புக்குள்ளானது. இதனால் 1739 முதல் டச்சு படையினர் திருவாங்கூர் படையுடன் மோதி வந்தனர். **மேலும்...**
# டைரோபனோயிக் அமிலம்



**டைரோபனோயிக் அமிலம்** *(Tyropanoic acid)* என்பது C<sub>15</sub>H<sub>18</sub>I<sub>3</sub>NO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மமும் இதனுடைய சோடியம் உப்பான சோடியம் டைரோபனோயேட்டும் கதிரியக்கப் படிமப் பெருக்கி முகவர்களாக பித்தப்பை வரைவியியலில் பயன்படுத்தப்படுகின்றன. பித்தப்பை வரைவியல் என்பது எக்சு கதிர் மூலம் பித்தப்பையில் உள்ள பித்தப்பைக் கல் நோயை ஆய்வுறுதி செய்யும் முறையாகும். பைலொபேக்கு, லுமொபேக்கு, டைரொபேக்கு, பிலொபேக் என்பன இதன் வர்த்தகப் பெயர்களாகும் . இந்த மூலக்கூறில் மூன்று கனமான அயோடின் அணுக்கள் உள்ளன, அவை எக்சு - கதிர்களை எலும்புகளில் உள்ள கால்சியம் தடுத்து பிம்பம் உருவாக்குதலைப்போல அதேமுறையில் ஊடுறுவ விடாமல் தடுத்து பித்தப்பையின் பிம்பத்தை உருவாக்குகின்றன. உட்செலுத்தப்பட்டபின் இம்முகவர்கள் பித்தநீரில் விரைவாக வெளியேற்றப்படுகின்றன .
# டிரிப்குளோரோலைடு



**டிரிப்குளோரோலைடு** *(Tripchlorolide)* என்பது C<sub>20</sub>H<sub>25</sub>ClO<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சீன பாரம்பரிய மருத்துவத்தில் பயன்படுத்தப்படும் டிரிப்டெரிகியம் வில்போர்டை (雷公藤) என்ற படர் கொடியிலிருந்து தனித்து பிரித்தெடுக்கப்பட்ட சேர்மமாக இது கருதப்படுகிறது. நரம்பு செல்களில் உள்ள என்-மெத்தில்-டி-அசுபார்டேட்டு ஏற்பியுடன் தொடர்பு கொள்ளும் திறன் கொண்டதாகவும் கருதப்படுகிறது.
# டிரைகுளோரோமெத்தில்


**டிரைகுளோரோமெத்தில்** *(Trichloromethyl)* என்பது –CCl<sub>3</sub> .என்ற வாய்ப்பாட்டால் குறிக்கப்படும் ஒரு வேதி வினைக்குழுவாகும். இதை ஒரு மெத்தாக்சி குழு –O–CH3 என்று கருதலாம். மெத்தாக்சி குழுவிலுள்ள ஐதரசன் அணுக்கள் ஒவ்வொன்றும் குளோரின் அணுக்களால் இடப்பெயர்ச்சி செய்யப்பட்டால் உருவாகும் குழு டிரைகுளோரோமெத்தில் எனப்படுகிறது. இக்குழுவைச் சேர்ந்த சேர்மங்கள் அனைத்தும் கரிம குளோரின் வகை சேர்மங்களின் துணைக்குழு சேர்மங்களாகக் கருதப்படுகின்றன. டிரைகுளோரோமெத்தேன் (H–CCl3) , 1,1,1-டிரைகுளோரோயீத்தேன் (H3C–CCl3), குளோரால் (HOC–CC) போன்றவை இவ்வகைச் சேர்மங்களுக்கு சில குறிப்பிடத்தக்க உதாரணங்களாகும்.  

டிரைகுளோரோ அசிட்டிக் அமிலத்தின் HOOC–CCl3 அமிலக்காரத்தன்மை மாறிலியின் மதிப்பு 0.77 ஆகும். அசிட்டிக் அமிலத்தின் அமிலக்காரத்தன்மை மாறிலியின் மதிப்பு 4.76 என்பது குறிப்பிடத்தக்கது .  

இந்த காரணத்தினால் டிரைகுளோரோ மெத்தில் குழு கரிமச் சேர்மங்களின் காரத்தன்மையை குறைக்கிறது எனலாம்.
# ஏகாந்தம் (திரைப்படம்)


**ஏகாந்தம்** (Eghantham) என்பது செப்டம்பர் 21, 2018 அன்று வெளியான ஓர் இந்தியத் தமிழ்த் திரைப்படம் ஆகும்.  

## நடிகர்கள்

- விவாந்த்
- நீரஜா
- தென்னவன்
- ஆர். கே. சுரேஷ்
- அனுபமா குமார்
- ராமர்
- கௌதம்
- சசிகலா
- சாந்தி ஆனந்த்
# டிரைபுரோமோ அசிட்டிக் அமிலம்



**டிரைபுரோமோ அசிட்டிக் அமிலம்** *(Tribromoacetic acid)* என்பது C<sub>2</sub>HBr<sub>3</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தை முப்புரோமோ அசிட்டிக் அமிலம் என்ற பெயராலும் அழைக்கலாம். ஆலோ அசிட்டிக் அமில வகையின சேர்மங்களில் டிரைபுரோமோ அசிட்டிக் அமிலமும் ஒன்றாகும். அரிதாகத் தயாரிக்கப்படும் இச்சேர்மம் இதனுடன் மிகவும் நெருங்கிய தொடர்புடைய டிரைகுளோரோ அசிட்டிக் அமிலம், டிரைபுளோரோ அசிட்டிக் அமிலம் ஆகியவற்றைக் காட்டிலும் குறைவாகவே பயன்படுத்தப்படுகிறது.
# டெட்ராகுளோரோமெட்டாசைலீன்



**டெட்ராகுளோரோமெட்டாசைலீன்** *(Tetrachlorometaxylene)* என்பது C<sub>8</sub>H<sub>6</sub>Cl<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தை டெட்ராகுளோரோ–மெ-சைலீன் என்ற பெயராலும் அழைக்கலாம். மெட்டா சைலீன் சேர்மத்தினுடைய குளோரினேற்ற வழிப்பெறுதியாக டெட்ராகுளோரோ மெட்டாசைலீன் கருதப்படுகிறது. இச்சேர்மத்தில் உள்ள நான்கு அரோமாட்டிக் ஐதரசன் அணுக்கள் குளோரின் அணுக்களால் இடப்பெயர்ச்சி செய்யப்படுகின்றன.  

கரிம குளோரைடுகள் பகுப்பாய்வில் குறிப்பாக கரிமக்குளோரைடு வகை பூச்சிக்கொல்லிகளில் டெட்ராகுளோரோ மெட்டாசைலீன் அகச் செந்தர அளவீடாகப் பயன்படுத்தப்படுகிறது.
# 1,1,1,2-டெட்ராகுளோரோயீத்தேன்



**1,1,1,2-டெட்ராகுளோரோயீத்தேன்** *(1,1,1,2-Tetrachloroethane)* என்பது C<sub>2</sub>H<sub>2</sub>Cl<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் ஒரு குளோரினேற்ற ஐதரோகார்பனாகக் கருதப்படுகிறது. நிறமற்ற நீர்மமாகக் காணப்படும் இச்சேர்மம் இனிப்பான குளோரோஃபார்ம் போன்ற நெடியுடையதாக உள்ளது. ஒரு கரைப்பானாகவும், மரக்கறை, மெருகுப்பூச்சாகவும் இதைப் பயன்படுத்துகிறார்கள்
# ஆவடி வட்டம்

**ஆவடி வட்டம்** (**Avadi taluk**) தமிழ்நாட்டின் திருவள்ளூர் மாவட்டத்தின் 9 வட்டங்களில் ஒன்றாகும். இவ்வருவாய் வட்டத்தின் வட்டாட்சியர் அலுவலகம் ஆவடியில் இயங்குகிறது. ஆவடி வட்டம் முழுவதும் பெருநகர சென்னை மாநகராட்சி வளையத்தில் அமைந்துள்ளது.  

ஆவடி வட்டம் திருநின்றவூர், திருமுல்லைவாசல், ஆவடி, மோரை, வெள்ளானூர் என 5 உள்வட்டங்களும், 31 வருவாய் கிராமங்களும் கொண்டுள்ளது.  

ஆவடி வட்டத்தில் உள்ள முக்கிய நகரப் பகுதிகள் ஆவடி, பட்டாபிராம், திருநின்றவூர் ஆகும்.  

## தோற்றம்
பூந்தமல்லி வட்டம் மற்றும் அம்பத்தூர் வட்டத்தின் சில வருவாய் கிராமங்களைக் கொண்டு, புதிய ஆவடி வட்டம் 2015-இல் நிறுவப்பட்டது.<sup>,</sup>
# புரோபார்கைல் குளோரைடு



**புரோபார்கைல் குளோரைடு** *(Propargyl chloride)* என்பது C<sub>3</sub>H<sub>3</sub>Cl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 3-குளோரோ-1-புரோப்பைன் என்ற பெயராலும் இச்சேர்மத்தை அழைக்கலாம். தெளிவான பழுப்பு நிறத்தில் காணப்படும் இச்சேர்மம் உயர் நச்சுத்தன்மையுடன் தீப்பற்றும் பண்பைக் கொண்டதாக உள்ளது. இது தண்ணிரீரில் கரையாது. ஆனால் பென்சீன் மற்றும் எத்தனாலில் கலக்கும். புரோபார்கைல் குளோரைடின் ஒளிவிலகல் எண் 1.4350 ஆகும். பொதுவாக அரிப்புத் தடுப்பியாகவும் மண்புகையூட்டம் மூலம் தொற்றுயிரிகளைக் கட்டுப்படுத்தவும் இச்சேர்மம் பயன்படுத்தப்படுகிறது. மேலும் கரிமத் தொகுப்பு வினைகளில் இடைநிலைச் சேர்மமாகவும் இது பயன்படுகிறது.  

புரோபார்கைல் குளோரைடு ஆல்ககாலுடன் வினைபுரிந்து புரோபார்கைல் எசுத்தர்களைக் கொடுக்கிறது.
# பல்குளோரினேற்ற டைபீனைல் ஈதர்கள்



**பல்குளோரினேற்ற டைபீனைல் ஈதர்கள்** *(Polychlorinated diphenyl ethers)* என்பவை கட்டமைப்பில் பல்குளோரினேற்ற பைபீனைல்களை ஒத்துள்ளன. இவ்விருவகைச் சேர்மங்களும் நச்சுத்தன்மை கொண்ட பல்லாலசனேற்ற சேர்மங்களாகக் கருதப்படுகின்றன. ஓரின பல்குளோரினேற்ற டைபீனைல் ஈதர்களில் சில ஆர்த்தோ பதிலீடு பல்குளோரினேற்ற பைபீனைல்கள் அல்லாத சேர்மங்களைப் போல நச்சு எதிர்வினைகளை வெளிப்படுத்துகின்றன. இவ்விரண்டுக்கும் இடையில் அரைல் ஐதரோகார்பன் ஏற்பி செயல்படுகிறது.
# புனித ஜார்ஜ் கோட்டைக் கல்லூரி

**புனித ஜார்ஜ் கோட்டைக் கல்லூரி** அல்லது **சென்னைக் கல்விச் சங்கம்** (**The College of Fort St. George**) என்பது கிழக்கிந்திய கம்பெனி ஆட்சிக் காலத்தில், சென்னை மாகாணத்தின் தலைநகரான சென்னை, புனித ஜார்ஜ் கோட்டையில் செயற்பட்டுவந்த ஒரு கல்லூரியாகும். இக்கல்லூரி சென்னை ஆட்சியரான எல்லீசனால் 1812 இல் துவக்கப்பட்டது.  

## வரலாறு
இக்கல்லூரியானது இந்தியாவில் அரசு பணிகளில் பணியாற்ற தேர்வு செய்யப்பட்டு, இங்கிலாந்தில் இருந்து வந்தவர்களுக்கு தென்னிந்திய மொழிகளைக் கற்றுத் தருவதற்காக 1812 இல் துவக்கப்பட்டது. அப்போதிருந்து 1854வரை செயல்பட்ட இக்கல்லூரி பின் மூடப்பட்டது. இக்கல்லூரியைத் துவக்கிய எல்லீசன் 1812இல் இருந்து கல்லூரியின் மேற்பார்வைக் குழுவின் தலைவராக அவர் 1819இல் இறக்கும்வரை இருந்தார்.  

இக்கல்லூரியானது ஆசிரியவியல் குறித்த நூல்களையும், கல்வி நூல்களையும் வெளியிடும் ஒரு அச்சகத்தையும் கொண்டிருந்த‍து. இக்கல்லூரியில் அக்காலத்திய முன்னணி அறிஞர்கள் தமிழ், தெலுக்கு, சமசுகிருத துறைத் தலைவர்களாக இருந்தனர். கல்லூரியானது தமிழ், தெலுங்கு போன்ற மொழிகளின் செவ்விலக்கிய மூலப்பிரதிகளைச் சேகரித்து வைத்த‍து. அக்காலத்திய முன்னணி அறிஞர்கள் இந்த மூலப் பிரதிகளில் உள்ள சில முதன்மையான நூல்களை கல்லூரியிலும், வெளியிலும் முதன்முறையாக அச்சுக்குக் கொண்டுவந்தனர்.  

## இதனையும் காண்க
- சென்னையில் கல்வி
# பீனசைல் புரோமைடு



**பீனசைல் புரோமைடு** *(Phenacyl bromide)* என்பது C<sub>6</sub>H<sub>5</sub>C(O)CH<sub>2</sub>Br என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற இச்சேர்மம் பிற கரிமச் சேர்மங்களைத் தயாரிப்பதற்கான முன்னோடியாகவும் சக்திவாய்ந்த கண்ணீரோட்ட முகவராகவும் பயன்படுத்தப்படுகிறது.  
அசிட்டோபீனோனை புரோமினேற்றம் செய்து பீனசைல் புரோமைடு தயாரிக்கப்படுகிறது :.  

:C<sub>6</sub>H<sub>5</sub>C(O)CH<sub>3</sub> + Br<sub>2</sub> → C<sub>6</sub>H<sub>5</sub>C(O)CH<sub>2</sub>Br + HBr  

1871 ஆம் ஆண்டு இச்சேர்மம் முதன்முதலாக கண்டுபிடிக்கப்பட்டது .
# முதலாம் சாகுஜி


**முதலாம் சாகுஜி போன்சலே** (**Shahuji I Bhonsle** (மராத்தி: शाहुजी १/शहाजी तंजावरचे)(b.1672) **ஷாஜி** என்று அழைக்கப்படும் இவர் தஞ்சாவூரை ஆண்ட மராத்திய போன்சலே மரபின் இரண்டாவது மன்னராவார். இவர் சிவாஜியின் சகோதரரும் தஞ்சாவூரின் முதல் மராத்திய மன்னருமான வெங்கோஜியின் மூத்த மகனாவார். இவர் 1684 முதல் 1712வரை ஆட்சி செய்தார்.  

## பதவியேற்றல்
முதல் தஞ்சை மராத்திய மன்னரும், இவரது தந்தையுமான எக்கோஜி என்னும் வெங்கோஜி இறந்ததையடுத்து, 1684இல் ஷாஜி தன் 12 ஆவது வயதில் மன்னராக பதவியேற்றார்.  

## ஜுபில்கர் கானின் தொடர் போர்கள்
சிவாஜி இறந்த பிறகு முகலாயப் பேரரசர் ஔரங்கசீப்பின் தக்காண தொடர் போர்கள் உச்சமடைந்தன. அவரின் இந்தப் போர்களால் 1687இல் தக்காண சுல்தானகங்கள் மொகலாயப் பேரரசுடன் இணைக்கப்பட்டன. மேலும் சிவாஜியின் மூத்த மகனான சம்பாஜி கைது செய்யப்பட்டு கொல்லப்பட்டார். எனினும் சிவாஜியின் இரண்டாவது மகனான இராஜாராம் மற்றும் அவரது மனைவி தாராபாய் ஆகியோரின் துணிச்சலான எதிர்ப்பு நடவடிக்கைகளால் மராட்டியப் போரரசின் அழிவு தடுத்து நிறுத்தப்பட்டது. 1689 மார்ச் 25இல் மராத்தியரின் தலைமையகமாக இருந்த ராய்கட் கோட்டை<nowiki/>யை முகலாயர்கள் கைப்பற்றினர். இதனால் மராத்தியப் பேரரசின் தற்காலிகத் தலைநகரமாக செஞ்சிக் கோட்டை மாற்றப்பட்டது. 1693 ஆம் ஆண்டில் ராஜராம் தனது தாயாதியான தஞ்சாவூர் அரசரால் வழங்கப்பட்ட 20,000 பேர் கொண்ட படையுடன் செஞ்சியில் தங்கினார்.  

இதனால் ஔரங்கசீப் தனது தளபதியான ஜுல்பிர்கானின் தலைமையில் செஞ்சியை நோக்கி படைகளை அனுப்பி, செஞ்சியைக் கைப்பற்றினார். செஞ்சியில் இருந்து மராட்டியர்கள் தஞ்சாவூருக்குத் தப்பிச் சென்றனர். 1691 ஆண்டிலிருந்து தஞ்சாவூரானது தங்கள் இறையாண்மையை தக்க வைத்துக் கொள்ள முகலாயர்களுக்கு நான்கு லட்சம் கப்பம் செலுத்த வேண்டிய கட்டாயத்துக்கு ஆளானது.  

## போர்களும் வெற்றிகளும்
பட்டுக்கோட்டையில் கிடைத்த ஒரு கல்வெட்டின்படி பாம்பன் மற்றும் புதுக்கோட்டை ஆகியவற்றுக்கு இடைப்பட்ட நிலப்பரப்பு அனைத்தையும் ஷாஜியின் பிரதிநிதியும், கங்காதரன் என்பவரின் மகனுமான பாபாஜி என்பவர் வென்று, ஒரு கோட்டையைக் கட்டியதாக குறிப்பிடுகிறது. மேலும் இந்தக் கல்வெட்டானது மறவர்களுக்கு ஷாஜி உதவிகள் புரிந்தார் என்கிறது. ஷாஜியுடன் நல்லுறவில் இருந்தத இராமநாதபுர சேதுபதி மீது 1700இல் திருச்சிராப்பள்ளியில் இருந்து இராணி மங்கம்மாள் படையெடுத்தார். இப்போரில் மங்கம்மாளின் படைகள் பெரும் தோல்வியுற்றன. தஞ்சை மற்றும் திருச்சிக்கு நீர் ஆதாரமாக விளங்கும் காவிரி ஆற்றின் குறுக்கே அணை கட்டி அதனைத் தடுக்க மைசூர் உடையர் முயன்றார். அப்போது மங்கம்மாளுடன் உள்ள பகையை மறந்து இருவரும் ஒரு ஒப்பந்தம் செய்து கொண்டு, தஞ்சை- மதுரைக் கூட்டுப்படை ஒன்றை உருவாக்கினார். படை கிளம்பும் வேளையில் மைசூர்ப் பகுதிகளில் கடும் மழை பெய்ததால் சிக்க தேவராயன் கட்டிய அணை உடைந்தது. இதனால் போர் எதுவும் இல்லாமல் இப்பிரச்சினை அப்போது முடிவடைந்தது.  

## பிற்கால வாழ்க்கை
1712இல் அரியாசனத்தை விட்டு இறங்கிய ஷாஜி தன் தம்பி சரபோஜிக்கு முடிசூட்டிவிட்டு துறவு மேற்கொண்டார்.
# பெர்புளோரோடிரைபென்டைலமீன்



**பெர்புளோரோடிரைபென்டைலமீன்** *(Perfluorotripentylamine)* என்பது C<sub>15</sub>F<sub>33</sub>N என்ற மூலக்கூற்று வாய்ப்பாட்டால் விவரிக்கப்படும் ஒரு பெர்புளோரோ கார்பன் ஆகும். மின்னணுவியல் குளிரூட்டியாக இதைப் பயன்படுத்துகிறார்கள். நிறமற்றும், நெடியற்றும் உயர் கொதிநிலை கொண்டும் இச்சேர்மம் காணப்படுகிறது. பெர்புளோரோடிரைபென்டைலமீன் நீரில் கரைவதில்லை. சாதாரான அமீன்களை போல அல்லாமல் பெர்புளோரோ அமீன்கள் குறைவான காரத்தன்மையை கொண்டவையாகவும் புளோரோபாய்மங்களின் பகுதிக்கூறுகளாகவும் உள்ளன. இவை மீக்கணினிகளில் அமிழ் குளிரூட்டிகளாகப் பயன்படுத்தப்படுகின்றன.
# சுஜான்பாயி



**சுஜான்பாயி போன்சலே** (**Sujana Bai Bhonsle** or **Sujan Bai Bhonsle) ** என்பவர் போன்சலே மரபைச் சேர்ந்த தஞ்சாவூர் மராட்டிய மன்னரான இரண்டாம் வெங்கோஜியின் மனைவி ஆவார். இவரது கணவர் இறந்த 1737 முதல் 1738இல் பதவியில் இருந்து இறக்கப்படும்வரை ஆட்சி செய்தார்.  

## ஆட்சிகாலம்
சுஜான்பாயி 1737இல் தன் கணவரான இரண்டாம் வெங்கோஜி இறந்த 1737 முதல் அரியணை ஏறி ஓராண்டு நாட்டை ஆண்டார். சுஜாபாயி அரசி என்றாலும் உண்மையில் அமைச்சரான சையீந்துவிடமே அதிகாரம் இருந்தது. இந்நிலையில் சரபோஜியின் மகன் என்று உரிமையுடன் அரச பதவிக்கு உரிமை கோரிவந்த காட்டுராஜா சுஜான்பாயியை பதவியில் இருந்து இறக்கினார். காட்டுராஜாவுக்கு பிரஞ்சுக்காரர்களின் உதவியும் இருந்தது. சுஜான்பாயியை பதவியில் இருந்து இறக்கிய காட்டு ராஜா தன் பெயரை சாகுஜி (இரண்டாம்) என்று மாற்றிக்கொண்டு அரியணை ஏறினார்.
# பெர்பிளெனாபென்ட்



**பெர்பிளெனாபென்ட்** *(Perflenapent)* என்பது C<sub>5</sub>F<sub>12</sub> என்ற மூலக்கூற்று வாய்ப்பாட்டால் விவரிக்கப்படும் ஒரு பெர்புளோரோ கார்பன் ஆகும். இச்சேர்மத்தை பெர்புளோரோபென்டேன் என்ற பெயராலும் அழைக்கிறார்கள். அழுத்த அளவு உள்ளுறிஞ்சிகளில் உந்துசக்தியாகவும், நுண்குமிழி வாயு உள்ளகத்தில் மீயொலி மாற்ற முகவராகவும் பயன்படுத்தப்படுகிறது gas core in microbubble ultrasound contrast agents;. நானோமீட்டர் அளவுள்ள நீர்மத்துளிகளை மைக்ரோமீட்டர் அளவுள்ள நுண்வாயுக்குமிழிகளாக மாற்றும் வழிமுறையில் மேற்கொள்ளப்படும் உட்கவர்தல் சிகிச்சையிலும் (நீர்த்துளி மீயொலி ஆவியாக்கல்) இது பயன்படுகிறது.
# பெர்புளோரோ எப்டேன்



**பெர்புளோரோ எப்டேன்** *(Perfluoroheptane)* என்பது C<sub>7</sub>F<sub>16</sub> என்ற மூலக்கூற்று வாய்ப்பாட்டால் விவரிக்கப்படும் ஒரு பெர்புளோரோ கார்பன் ஆகும். இச்சேர்மத்தை பொதுவாக நேர்சங்கிலி பெர்புளோரோ எப்டேன் என்ற வகையாக வகைப்படுத்துகிறார்கள் . நீர் மற்றும் எண்ணெய் போன்றவற்றில் கரையாத நீர்வெறுக்கும் மற்றும் எண்ணெய்வெறுக்கும் சேர்மமாக பெர்புளோரோ எப்டேன் கருதப்படுகிறது. தூளாக்கப்பட்ட மக்னீசியம் ஆக்சைடு தூளை ஊடகமாகக் கொண்டு காகிதத்தின் அமிலத்தன்மையை நீக்கும் சேர்மமாக இதைப் பயன்படுத்துகிறார்கள்  
..
# கரலியத்த பண்டார



**கரலியத்த பண்டாரன்** (*Karaliyadde Bandara*) கண்டி இராச்சியத்தின் மூன்றாவது மன்னனாக கிபி 1551 முதல் 1581 வரை ஆட்சி புரிந்தான். இவனது தந்தை ஜயவீர பண்டாரத்தின் பின்னர் கண்டியின் ஆட்சிப் பொறுப்பை ஏற்றான். இவனின் குடும்பம் இராஜ சிங்கனுக்கு அஞ்சி போர்த்துகேயரிடம் தஞ்சமடைந்து இவன் போர்த்துக்கேயருடன் ஒரு உடன்பாட்டினை மேற்கொண்டான். இவனுக்குப் பின்னர் இவனது மகள் தோனா கதரீனா ஆட்சியேறினாள். இவள் குசுமாசனா தேவி எனவும் அழைக்கப்பட்டாள். இவள் *டொனா கதரீனா* எனும் பெயரிலும் மருமகன் யமசிங்க பண்டார *தொன் பிலிப்* எனும் பெயரில் கத்தோலிக்க மதத்தை தழுவினார்கள்.
# அயோடோ அசிட்டோன்



**அயோடோ அசிட்டோன்** *(Iodoacetone)* என்பது C<sub>3</sub>H<sub>5</sub>IO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம அயோடின் சேர்மமான இது சாதாரண நிபந்தனைகளில் மஞ்சள் நிறத்தில் நீர்மமாகக் காணப்படுகிறது. எத்தனாலில் கரைகிறது .  

## தயாரிப்பு

அசிட்டோனும் அயோடினும் சேர்ந்து வினைபுரிவதால் அயோடோ அசிட்டோன் உருவாகிறது :.  

C<sub>3</sub>H<sub>6</sub>O + I<sub>2</sub> = HI + C<sub>3</sub>H<sub>5</sub>IO
# இரண்டாம் சாகுஜி



**காட்டுராஜா **என்கிற** இரண்டாம் சாகுஜி போன்சலே** (**Shahuji II Bhonsle** of **Katturaja**) என்பவர் என்பவர் போன்சலே மரபின் தஞ்சாவூர் மராட்டிய மன்னராக 1738 முதல் 1739வரை இருந்தவராவார். இவர் சரபோஜி<nowiki/>யின் முறையிலா மணப்பிறப்பு மகன் என்ற சரிபார்க்கப்படாத கூற்றை அடிப்படையாகக் கொண்டு அதிகாரத்திற்கு உயர்ந்தார்.  

## அதிகாரத்திற்கு உயருதல்
சரபோஜி மரணமடைந்த பிறகு, காட்டுராஜா அரியணையை அடைய விரும்பினார். இருப்பினும், 1778 இல் முதலாம் சரபோஜி இறந்தபோது, அரியணை அவரது தம்பியான துக்கோஜியிடம் ஒப்படைக்கப்பட்டது. துக்கோஜி 1736இல் இறக்கும்வரை காட்டுராஜாவால் அரியணைமீது உரிமை கோர இயலவில்லை. அவர் இறந்த பிறகு குறைந்த காலமே ஆட்சியில் இருந்த இரண்டாம் வெங்கோஜி காலத்திலும் ஆட்சி உரிமை கோரவில்லை. ஆனால் வெங்கோஜியின் மரணத்துக்குப் பிறகு அவரது மனைவி சுஜான்பாயி அரியணையில் அமர்ந்தபிறகு காட்டுராஜா அரியணையில் உரிமை கோரினார். பிரஞ்சுக்காரர்களின் உதவியையும் பெற்றுக் கொண்டார். ஏமார்ந்த நேரத்தில் சுஜான்பாயியை சிறைபிடித்து, தளபதி சையதுவின் உதவியுடன் 1738இல் காட்டுராஜா மன்னராக ஆனார்.  

## ஆட்சிகாலம்
**சவாய் சாகுஜி** அல்லது **சாகுஜி** என்ற பெயரைப்பூண்டு காட்டுராஜா அரியணை ஏறி ஓராண்டு ஆட்சி செய்தார். இவர் அரியாசணம் ஏறிய பிறகு இவரது நடத்தையைக் கண்டு வெறுப்புற்று, இவர் உண்மையிலேயே அரசவாரீசுதானா என ஐயமுற்றனர். இதன்பிறகு தளபதி சையது காட்டுராஜாவை அரியணையில் இருந்து அகற்றிவிட்டு மறைந்த மன்னர் துக்கோஜியின் ஆசைநாயகிக்குப் பிறந்த பிரதாப சிம்மனை மன்னனாக்கினான்  

## பிற்கால வாழ்வு
பிரதாப சிம்மனின் ஆட்சிப் பிரதேசத்தில் இருந்து தொலைவான இடத்தில் இரண்டாம் சாகுஜி வாழ்ந்துவந்தார். பிரதாப சிம்மனின் ஆட்சியின் துவக்கக் காலத்தில் அவரையும் வீழ்த்தும் என்னத்துடன் இருந்த செல்வாக்கான தளபதியான சையது.ஆற்காடு நவாப்பான சந்தா சாகிப்புடன் இணைந்து சதியில் ஈடுப்பட்டார். இவர்களின் இந்த சதிசெயலில் இரண்டாம் சாகுஜியும் இணைந்து கொண்டார். இந்த சதித்திட்ங்களானது பின்னர் பிரதாப சிம்மனுக்குத் தெரிந்த்து. இதையடுத்து மன்னரின் ஆணையின்பேரில் சையிது கைது செய்யப்பட்டு கொல்லப்பட்டார்.
# திருமுல்லைவாசல்



**திருமுல்லைவாசல்** அல்லது **திருமுல்லைவாயல்** (*Thirumullaivoyal*) தமிழ்நாட்டின், திருவள்ளூர் மாவட்டத்தின், ஆவடி வட்டத்தில் அமைந்துள்ள 5 உள்வட்டங்களில் ஒன்றாகும். மேலும் திருமுல்லைவாசல் ஆவடி மாநகராட்சியில் உள்ளது. சுந்தரரால் தேவாரப் பாடல் பெற்ற வடதிருமுல்லைவாயில் மாசிலாமணீசுவரர் கோயில், திருமுல்லைவாசல் தொடருந்து நிலையத்திலிருந்து இரண்டு கி.மீ. தொலைவில் உள்ளது.  

## அமைவிடம்
பெருநகர சென்னை மாநகராட்சியின் வலாயத்தில் திருமுல்லைவாசல் விரைவாக வளரும் நகரப் பகுதியாக மாறிவருகிறது. மேற்கு சென்னையின் ஒரு பகுதியாக உள்ள திருமுல்லைவாசலுக்கு தென்கிழக்கில் 2 கி.மீ. தொலைவில் அம்பத்தூர் நகராட்சியும், தென்மேற்கில் ஆவடி நகராட்சியும் உள்ளது.  

## போக்குவரத்து
சென்னை புறநகர் பேருந்து நிலையத்திலிருந்து திருவள்ளூர் செல்லும் சாலையில் 16 கி.மீ. தொலைவில் உள்ளது. சென்னை - அரக்கோணம் வழியாகச் செல்லும் சென்னை புறநகர் இருப்புவழிகள், திருமுல்லைவாசல் தொடருந்து நிலையம் வழியாகச் செல்கிறது.
# சோழிங்கநல்லூர் வட்டம்

16 வருவாய் வட்டங்கள்]]  

**சோழிங்கநல்லூர் வட்டம்** (**Sholinganallur taluk**) தமிழ்நாட்டின், சென்னை மாவட்டத்தின் 16 வருவாய் வட்டங்களில் ஒன்றாகும். 2009ல் காஞ்சிபுரம் மாவட்டத்தின் தாம்பரம் வட்டத்தின் சில வருவாய் கிராமங்களைக் சோழிங்கநல்லூர் வருவாய் வட்டம் நிறுவப்பட்டது. இதன் வட்டாட்சியர் அலுவலகம் சோழிங்கநல்லூரில் இயங்குகிறது. இவ்வட்டம் 2 குறுவட்டங்களும், 15 வருவாய் கிராமங்களும் கொண்டது.  

4 சனவரி 2018ல் சோழிங்கநல்லூர் வட்டம், சென்னை மாவட்டத்தின், கிண்டி வருவாய் கோட்டத்தில் இணைக்கப்பட்டது.  

## சோழிங்கநல்லூர் வட்டத்தின் வருவாய் கிராமங்கள்

1. சோழிங்கநல்லூர்
1. உள்ளகரம்
1. பெருங்குடி
1. பள்ளிக்கரணை
1. கொட்டிவாக்கம்
1. பாலவாக்கம்
1. நீலாங்கரை
1. ஈஞ்சம்பாக்கம்
1. காரப்பாக்கம்
1. ஒக்கியம் துறைப்பாக்கம்
1. மடிப்பாக்கம்
1. ஜல்லடியான்பேட்டை
1. செம்மண்சேரி
1. உத்தண்டி
1. சீவரம்

## மக்கள்தொகை பரம்பல்
சோழிங்கநல்லூர் வட்டத்தின், 2011ம் ஆண்டின் மக்கள்தொகை கணக்கெடுப்பின்படி மொத்த மக்கள்தொகை 5,63,342 ஆகும். அதில் ஆண்கள் 2,85,167 ஆகவும்; பெண்கள் 278,175 ஆகவும் உள்ளனர். பாலின விகிதம் ஆயிரம் ஆண்களுக்கு, 953 பெண்கள் வீதம் உள்ளனர். சராசரி எழுத்தறிவு 88.44% ஆகவுள்ளது. ஆறு வயதிற்குட்பட்ட குழந்தைகள் 64,665 ஆகவுள்ளனர். நகர்புறங்களில் 87.5% மக்களும்; கிராமப்புறங்களில் 12.5% மக்களும் வாழ்கின்றனர். இவ்வட்டத்தில் பட்டியல் சாதியினரும் பட்டியல் பழங்குடியினரும் முறையே 74,531 மற்றும் 2,258 ஆகவுள்ளனர்.  

சோழிங்கநல்லூர் வட்டத்தின் மக்கள்தொகையில் இந்துக்கள் 480,291 (85.26%) ஆகவும், இசுலாமியர்கள் 25,070 (4.45%) ஆகவும், கிறித்தவர்கள் 50,501 (8.96%) ஆகவும், மற்றவர்கள் 1.29% ஆகவும் உள்ளனர். இவ்வட்டத்தில் தமிழ், தெலுங்கு மற்றும் கன்னட மொழிகள் பேசப்படுகிறது.
# ஆலந்தூர் வட்டம்

16 வருவாய் வட்டங்கள்]]  

**ஆலந்தூர் வட்டம்** (**Alandur taluk**) தமிழ்நாட்டின், சென்னை மாவட்டத்தின் 16 வட்டங்களில் ஒன்றாகும். கிண்டி வருவாய் கோட்டத்தில் அமைந்த இதன் வட்டாட்சியர் அலுவலகம் ஆலந்தூரில் உள்ளது. ஆலந்தூர் வட்டம் 1 உள்வட்டமும், 10 வருவாய் வட்டங்களும் கொண்டது.  

முன்னர் இவ்வட்டம் காஞ்சிபுரம் மாவட்டத்தின் ஒரு பகுதியாக இருந்தது. ஆலந்தூர் வட்டத்தில் 26 வருவாய் கிராமங்கள் இருந்தது.  

ஆலந்தூர் வட்டத்தில் இருந்த மூவரசம்பேட்டையை தற்போது காஞ்சிபுரம் மாவட்டத்தின் பல்லாவரம் வட்டத்துடன் இணைக்கப்பட்டுள்ளது.  

## ஆலந்தூர் வட்டத்தின் பகுதிகள்
முன்னர் காஞ்சிபுரம் மாவட்டத்தின் ஆலந்தூர் வட்டத்தில் இருந்த கீழ்கண்ட நகராட்சிகள் மற்றும் பேரூராட்சிகள் சென்னை மாவட்டத்துடன் இணைக்கப்பட்டு, பெருநகர சென்னை மாநகராட்சியுடன் சேர்க்கப்பட்டுள்ளது.  
- ஆலந்தூர்
- ஆதம்பாக்கம்
- நந்தம்பாக்கம்
- மீனம்பாக்கம்
- முகலிவாக்கம்
- மௌலிவாக்கம்
- பழவந்தாங்கல்
- மணப்பாக்கம்
- பம்மல்
- திரிசூலம்
# தமிழன் (நாளிதழ்)

**தமிழன்** என்பது 1990 களில் தமிழ்நாட்டில் இருந்து வெளிவந்த ஒரு தமிழ் நாளிதழ் ஆகும். *வினோத் தேத்தா* நடத்திய *இண்டிபெண்டன்ட்* இதழைப்போல நடத்தவேண்டும் என்ற நோக்கில் இதழ் துவக்கப்பட்டது. கட்சி சார்பற்ற முறையில் கலாநிதி மாறனால் நடத்த‍ விரும்பி பின்னர் அது இயலாமல் போனது. 1992 தைப்பொங்கல் அன்று துவக்கப்பட்ட இந்த இதழ் அதே ஆண்டு செப்டம்பர் மாதம் முப்பெரும்விழா மலருடன் நிறுத்தப்பட்டது.  
## உசாத்துணைகள்